पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के हरदोई जिले में एक ट्रक गर्रा नदी की रेलिंग तोड़ते हुए नदी में जा गिरा। ट्रक में सवार (स्पेशल ऑपरेशन ग्रुप) SOG के दो सिपाही और ड्राइवर डूब गए। यह मामला पाली थाना क्षेत्र का है। गुरुवार तड़के करीब 3 बजे रेस्क्यू जारी है। अभी तक सिर्फ ड्राइवर का शव बरामद हुआ है। जबकि सिपाहियों का कुछ पता नहीं चला है। यह हादसा तब हुआ जब चोरी के ट्रक को SOG टीम हरदोई ला रही थी। SP अनुराग वत्स मौके पर पहुंचे हैं।
10 दिन पहले चोरी हुआ था ट्रक
पुलिस के अनुसार शाहाबाद से करीब 10 दिन पहले एक ट्रक चोरी हुआ था। ट्रक और चोरों की तलाश में लगी SOG को गुरुवार तड़के सफलता मिल गई। ट्रक को पाली थाना क्षेत्र के रूपापुर के पास बरामद कर लिया गया। सूचना के अनुसार ट्रक को लेकर SOG की टीम हरदोई आ रही थी। टीम के अन्य सदस्य अपनी गाड़ी पर थे, जबकि सिपाही श्रवण जायसवाल और जितेंद्र शर्मा, चालक के साथ ट्रक पर सवार थे।
गुरुवार की सुबह करीब साढ़े चार बजे पाली शाहाबाद मार्ग पर गर्रा नदी के पुल पर ट्रक पहुंचा ही था कि अनियंत्रित होकर ट्रक रेलिंग तोड़ते हुए नदी में जा गिरा। टीम के अन्य सदस्यों ने पाली थाना पुलिस को सूचना दी गई। जिसके बाद पुलिस ने क्रेन से ट्रक निकलवाने का प्रयास किया, लेकिन क्रेन नदी से ट्रक को नहीं खींच पाई। जिसके बाद ट्रक को निकालने के लिए बड़ी क्रेन मंगवाई गई। जिसके बाद ट्रक ड्राइवर का शव बरामद किया गया है।
SP ने मौत की पुष्टि की
SP अनुराग वत्स ने तीनों की मौत की पुष्टि की है। हालांकि दोनों पुलिसकर्मियों के शव बरामद नहीं हुए हैं। पुलिस ट्रक को निकालने का प्रयास कर रही है। ड्राइवर के शव को पोस्टमार्टम के लिए भेजा गया है। मृतक के परिजनों को सूचित कर दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn